《初夏顺堂叔招饮池亭》
明代·黎天祚

云散青山开翠屏，主人别业结林坰。白凫泛泛翻莲沼，青荔林林覆草亭。

槃考閒中知我老，杯浮野外许谁醒。携筇唱和难分手，相送腾空月满庭。

作者简介：黎天祚，原名时昌。东莞人。明神宗万历四年（一五七六）举人，授浙江永康教谕。升福建诏安知县，迁广西新宁知州，晋府长史。民国张其淦《东莞诗录》卷一五有传。